శభాష్ మిథు

శభాష్‌ మిథు స్పోర్ట్స్ డ్రామాగా నిర్మించిన హిందీ సినిమా. భారత మహిళా క్రికెట్ జట్టు మాజీ కెప్టెన్‌ మిథాలి రాజ్ జీవిత కథ ఆధారంగా వయాకామ్ 18 స్టూడియోస్, కాళోస్కీయం మీడియా బ్యానర్‌లపై నిర్మించిన ఈ సినిమాకు శ్రీజిత్‌ ముఖర్జీ దర్శకత్వం వహించాడు. తాప్సీ ప్రధాన పాత్రలో నటించిన ఈ సినిమా ట్రైల‌ర్‌ను జూన్ 20న విడుదల చేసి సినిమాను జులై 15న విడుదల చేయనున్నారు.

కథ 
మిథాలీ రాజ్ మహిళల జాతీయ క్రికెట్ జట్టు మాజీ టెస్ట్, వన్డే కెప్టెన్. ఆమె 2017 మహిళల క్రికెట్ ప్రపంచ కప్‌లో భారతదేశ క్రికెట్ జట్టును ఫైనల్స్‌కు తీసుకెళ్ళింది. మిథాలీ రాజ్ జీవితం ఆధారంగా తెరకెక్కిన చిత్రం మహిళా క్రికెట్ ప్రపంచంలో మిథాలీ జీవిత ప్రయాణంలో జరిగిన సంఘటనలను చూపిస్తుంది.

నటీనటులు 

 మిథాలీ రాజ్‌గా తాప్సీ పన్ను
 ఝులన్ గోస్వామిగా ముంతాజ్ సోర్కార్
 మిథాలీ కోచ్‌గా విజయ్ రాజ్
 బ్రిజేంద్ర కలా
 మిథాలీ తల్లిగా దేవదర్శిని

సంగీతం 
ఈ చిత్రానికి అమిత్ త్రివేది సంగీతం సమకుర్చాడు. స్వానంద్ కిర్కిరే, కౌసర్ మునీర్, చరణ్, రాఘవ్ ఎం కుమార్ పాటలు రాశారు. బ్యాక్ గ్రౌండ్ స్కోర్‌ని సాల్వేజ్ ఆడియో కలెక్టివ్ కంపోజ్ చేసింది.

విడుదల 
డిసెంబర్ 3న మిథాలీ రాజ్ పుట్టినరోజు సందర్భంగా టీజర్ పోస్టర్‌ను విడుదల చేస్తూ, 2022 ఫిబ్రవరి 4న సినిమా విడుదల చేస్తున్నట్టు  నిర్మాత  ప్రకటించాడు. అదేరోజున రాజ్‌కుమార్ రావు హాస్య చిత్రం బదాయి దోతో విడుదల వల్ల, ఫిబ్రవరి 11కి వాయిదా పడింది. తదనంతరం ఈ చిత్రం విడుదల కాలేదు. 2022 జూలై 15న విడుదల చేయడానికి షెడ్యూల్ చేయబడింది.

మూలాలు

2022 సినిమాలు